
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2024)0150),
–	võttes arvesse Euroopa Liidu toimimise lepingu artikli 294 lõiget 2, artikli 114 lõiget 1, artikli 173 lõiget 3, artikli 212 lõiget 2 ja artikli 322 lõiget 1, mille alusel komisjon esitas ettepaneku Euroopa Parlamendile (C10-0005/2024),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse eelarvekomisjoni eelarvehinnangut,
–	võttes arvesse Euroopa Kontrollikoja 31. jaanuari 2025. aasta arvamust[footnoteRef:1], [1:  	ELT C, C/2025/805, 31.1.2025, ELI: http://data.europa.eu/eli/C/2025/805/oj.] 

–	võttes arvesse Euroopa Majandus- ja Sotsiaalkomitee 30. mai 2024. aasta arvamust[footnoteRef:2], [2:  	ELT C, C/2024/4662, 9.8.2024, ELI: http://data.europa.eu/eli/C/2024/4662/oj.] 

–	võttes arvesse Regioonide Komitee 20. veebruari 2025. aasta arvamust[footnoteRef:3], [3:  	ELT C, C/2025/1705, 26.3.2025, ELI: http://data.europa.eu/eli/C/2025/1705/oj.] 

–	võttes arvesse vastutava komisjoni poolt kodukorra artikli 75 lõike 4 alusel heaks kiidetud esialgset kokkulepet ja nõukogu esindaja poolt 17. oktoobri 2025. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artikleid 60, 170 ja 58,
–	võttes arvesse julgeoleku- ja kaitsekomisjoni ning tööstuse, teadusuuringute ja energeetikakomisjoni ühisarutelusid vastavalt kodukorra artiklile 59,
–	võttes arvesse väliskomisjoni, eelarvekontrollikomisjoni ning siseturu- ja tarbijakaitsekomisjoni arvamusi,
–	võttes arvesse julgeoleku- ja kaitsekomisjoni ning tööstuse, teadusuuringute ja energeetikakomisjoni raportit (A10-0084/2025),
1.	võtab vastu allpool toodud esimese lugemise seisukoha;
2.	kiidab heaks käesolevale resolutsioonile lisatud Euroopa Parlamendi ja nõukogu ühisavalduse ning Euroopa Parlamendi, nõukogu ja komisjoni ühisavaldused, mis avaldatakse Euroopa Liidu Teataja C‑seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.








P10_TC1-COD(2024)0061
Euroopa Parlamendi seisukoht, vastu võetud esimesel lugemisel 25. novembril 2025. aastal eesmärgiga võtta vastu Euroopa Parlamendi ja nõukogu määrus (EL) 2025/…, millega luuakse Euroopa kaitsetööstuse programm (EDIP) ja meetmete raamistik kaitseotstarbeliste toodete õigeaegse kättesaadavuse ja tarnimise tagamiseks (EDIPi määrus)
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2025/2643) lõplikule kujule).


SEADUSANDLIKU RESOLUTSIOONI LISA
Euroopa Parlamendi ja nõukogu ühisavaldus Euroopa kaitsetööstuse programmi (EDIP) ja Ukraina toetusvahendi rahastamise kohta EDIPi määruse alusel[footnoteRef:4]+ [4: +	ELT L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Euroopa Parlament ja nõukogu tunnistavad tungivat vajadust toetada Euroopa kaitsesektori tehnoloogilist ja tööstuslikku baasi ning Ukraina kaitsesektori tehnoloogilist ja tööstuslikku baasi, et suurendada nende konkurentsivõimet, kiirendades tööstuse kohanemist struktuurimuutustega, sealhulgas suurendades tootmisvõimsust ja koostööd kaitseotstarbeliste toodete hankimisel, pidades eelkõige silmas probleeme, mille on tekitanud Venemaa ebaseaduslik, provotseerimata ja põhjendamatu agressioonisõda Ukraina vastu.
Ilma et see piiraks eelarvepädevate institutsioonide õigusi tulevaste iga-aastaste eelarvemenetluste raames, kutsuvad Euroopa Parlament ja nõukogu komisjoni üles prioriteetse küsimusena uurima võimalusi suurendada Euroopa kaitsetööstuse programmi ja Ukraina toetusvahendi eelarvet kooskõlas eelarvedistsipliini käsitleva institutsioonidevahelise kokkuleppe punktiga 18, vähendamata sarnaseid ELi programme ja vahendeid ning võttes samal ajal arvesse eelarvepädevate institutsioonide varasemaid poliitilisi kohustusi, sealhulgas Euroopa Liidu taasterahastu intressikulude katmiseks.
Euroopa Parlamendi, nõukogu ja komisjoni ühisavaldus kolmandate riikide rahalise toetuse kohta seoses nende osalemisega SAFE-rahastamisvahendis, millega antakse täiendavaid rahalisi vahendeid Euroopa kaitsetööstuse programmile (EDIP) ja Ukraina toetusvahendile EDIPi määruse alusel[footnoteRef:5]+ [5: +	ELT L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Euroopa Parlament, nõukogu ja komisjon tunnistavad tungivat vajadust toetada Euroopa kaitsesektori tehnoloogilist ja tööstuslikku baasi ning Ukraina kaitsesektori tehnoloogilist ja tööstuslikku baasi, et suurendada nende konkurentsivõimet, kiirendades tööstuse kohanemist struktuurimuutustega, sealhulgas suurendades tootmisvõimsust ja koostööd kaitseotstarbeliste toodete hankimisel, pidades eelkõige silmas probleeme, mille on tekitanud Venemaa ebaseaduslik, provotseerimata ja põhjendamatu agressioonisõda Ukraina vastu.
SAFE-määruse artikli 17 lõike 4 kohaselt kasutatakse rahalist toetust, mida kolmandad riigid annavad SAFE-rahastamisvahendis osalemiseks, programmide jaoks, millega toetatakse liidu kaitsetööstust, Ukraina kaitsetööstust ja Ukrainat kooskõlas nende programmide normidega. Euroopa Parlament, nõukogu ja komisjon lepivad kokku, et sellist toetust tuleks kasutada EDIPi, sealhulgas Ukraina toetusvahendi tugevdamiseks.
Euroopa Parlamendi, nõukogu ja komisjoni ühisavaldus EDIPi määruse rakendamiseks täiendavate rahaliste vahendite andmise kohta[footnoteRef:6]+ [6: +	ELT L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Euroopa Parlament, nõukogu ja komisjon jagavad seisukohta, et EDIPi määruse rakendamiseks tuleks eraldada täiendavaid rahalisi vahendeid.
Selleks nähakse EDIPi määruses konkreetselt ette võimalus saada täiendavat rahalist toetust liikmesriikidelt, liidu institutsioonidelt, organitelt ja asutustelt, kolmandatelt riikidelt, rahvusvahelistelt organisatsioonidelt, rahvusvahelistelt finantsasutustelt või muudelt kolmandatelt isikutelt ning viidatakse sellega seoses sõnaselgelt kaitsevaldkonna tarneahelate ümberkujundamise kiirendamise fondile (FAST).
Seda silmas pidades ja võttes arvesse FASTi keskset rolli eelkõige investeeringuid vajavate VKEde ja väikeste keskmise turukapitalisatsiooniga ettevõtjate kaitsealase tootmisvõimsuse suurendamisel, tuleks sellised täiendavad sissemaksed eraldada esmajärjekorras FASTile ja need peaksid täiendama artikli 3 lõikes 1 osutatud 1200 miljoni euro suurusest rahastamispaketist eraldatud summasid, eesmärgiga, et selle konkreetse fondi soovituslik üldsumma programmi raames ulatuks vähemalt 150 miljoni euroni, austades eelarvepädevate institutsioonide õigusi.

